Α.Σ. Νέστος Χρυσούπολης

Ο **Αθλητικός Σύλλογος Νέστος Χρυσούπολης** είναι ελληνικό ποδοσφαιρικό σωματείο το οποίο εδρεύει στη Χρυσούπολη Καβάλας. Ιδρύθηκε το 1930. Στο παρελθόν διέθετε και σκακιστικό τμήμα.

Από την αγωνιστική περίοδο 2025–26 αγωνίζεται στο δεύτερο τη τάξει πρωτάθλημα της χώρας στην Α2 Εθνική Κατηγορία (Super League 2) με την επίσημη επωνυμία «**Αθλητικός Σύλλογος ο Νέστος Χρυσούπολης [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Ο Νέστος Χρυσούπολης [[Ποδοσφαιρική Ανώνυμη Εταιρεία|Π.Α.Ε.]]**». Τους εντός έδρας αγώνες τους δίνει στο Δ.Α.Κ. Χρυσούπολης, χωρητικότητας 5.000 θεατών. Άφαντοι πολύχρωμοι πουθεναδες τσιράκια του Ιβάν 

## Ιστορία
Ο Αθλητικός Σύλλογος «Νέστος» Χρυσούπολης ιδρύθηκε το 1930. Tο 1973 ο Νέστος αναδείχθηκε πρωταθλητής Καβάλας και εν συνεχεία κέρδισε την άνοδο μέσω του Ειδικού Πρωταθλήματος της ΕΠΟ. Έτσι, έπαιξε δυο συνεχόμενες χρονιές στη Β΄ Εθνική. Την περίοδο 1973–74 κατετάγη 11ος στον τότε Γ΄ Όμιλο της κατηγορίας και το 1974–75 ήρθε 14ος και υποβιβάσθηκε στο τοπικό πρωτάθλημα.

Την επόμενη δεκαετία συμμετείχε στη Γ΄ Εθνική, ενώ έχει πολλές παρουσίες και στη Δ΄ Εθνική. Αναλυτικά, το 1986 αναδείχθηκε πρωταθλητής σε όμιλο του Εθνικού Ερασιτεχνικού Πρωταθλήματος και ανέβηκε στη Γ΄ Εθνική. Ήταν 14ος το 1986–87 και 18ος (τελευταίος) στον Όμιλο του Βορρά, οπότε και υποβιβάσθηκε. Την περίοδο 1993–94 αγωνίστηκε στη Γ΄ Εθνική με την επωνυμία «**[[Ποδοσφαιρική Ανώνυμη Εταιρεία]] ο Νέστος Χρυσούπολης**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] ο Νέστος Χρυσούπολης**», στην οποία τερμάτισε στην 18η και τελευταία θέση και υποβιβάστηκε.

Την αγωνιστική περίοδο 2012–13 έλαβε μέρος στην τοπική διοργάνωση Α΄ Κατηγορίας της Ε.Π.Σ. Καβάλας και αναδείχτηκε πρωταθλητής. Την περίοδο 2013–14 μετείχε στο Πρωτάθλημα της Γ΄ Εθνικής Ερασιτεχνικής Κατηγορίας, υποβιβάστηκε όμως και πάλι στις τοπικές κατηγορίες. Η ομάδα αναδείχθηκε πρωταθλήτρια Ε.Π.Σ. Καβάλας την περίοδο 2014–15 και μετείχε στο Πρωτάθλημα Πρωταθλητριών Ε.Π.Σ. κατακτώντας την 1η θέση του 1ου Ομίλου και συνάμα την άνοδο στη Γ΄ Εθνική.

Στις 27 Απριλίου 2025, για την 34η και τελευταία αγωνιστική του 1ου Ομίλου της Γ΄ Εθνικής, ο Νέστος Χρυσούπολης κέρδισε με 2-0 τον Απόλλωνα Καλαμαριάς, και πανηγύρισε την επιστροφή του στην Β΄ Εθνική (η οποία πλέον ονομάζεται Σούπερ Λιγκ 2) μετά από 50 χρόνια.

## Επιτυχίες
* **[[Γ΄ Εθνική ποδοσφαίρου ανδρών|Γ΄ Εθνική]]**
::Πρωταθλήτρια (1): 2025
* **Εθνική Ερασιτεχνική Κατηγορία** / **[[Δ΄ Εθνική ποδοσφαίρου ανδρών|Δ΄ Εθνική]]**
::Δεύτερη θέση (2): 1986, 1993
* **[[Κύπελλο Ελλάδας ερασιτεχνών ποδοσφαίρου|Κύπελλο Ερασιτεχνών]]**
::Κυπελλούχος (1): 2015
* **[[Σούπερ Καπ Ερασιτεχνών ποδοσφαίρου Ελλάδος|Σούπερ Καπ Ερασιτεχνών]]**
::Νικήτρια (1): 2015
* **[[Ένωση Ποδοσφαιρικών Σωματείων Καβάλας#Πρωτάθλημα|Πρωτάθλημα Ε.Π.Σ. Καβάλας]]**
::Πρωταθλήτρια (9): 1972, 1973, 1976, 1982, 2002, 2005, 2010, 2013, 2015
* **[[Ένωση Ποδοσφαιρικών Σωματείων Καβάλας#Κύπελλο|Κύπελλο Ε.Π.Σ. Καβάλας]]**
::Κυπελλούχος (12): 1973, 1976, 1979, 1990, 1996, 1998, 1999, 2000, 2002, 2015, 2016, 2020
* **[[Ένωση Ποδοσφαιρικών Σωματείων Καβάλας#Super Cup|Σούπερ Καπ Ε.Π.Σ. Καβάλας]]**
::Κυπελλούχος (1): 2020

## Διοίκηση Π.Α.Ε.

## Σκακιστικό τμήμα
Κατά το παρελθόν ο σύλλογος δραστηριοποιούνταν και στο σκάκι, όμως πλέον το τμήμα είναι ανενεργό.

## Παραπομπές


Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1930